Downloaded from YTS.MX
Official YIFY movies site: YTS.MX
Aktív vulkánokból keletkezett tűzövezet
beleolvadva a felhőkbe.
Sűrű és gazdag növényzet festi zöldre
a végtelen hegyeket.
Egy ország, amely az amerikai kontinens
egyik legjelentősebb történelmét őrzi.
Több mint 2000 éven át
ezen a területen bontakozott ki egy csodálatos civilizáció,
amely kiemelkedő szociokulturális fejlődésen ment át.
Egy olyan civilizáció,
amelynek ritka fejlett írásmódja volt egész Amerikában
a prehispán időszakban.
Egy olyan kultúra, amely tökéletesen ismerte
a csillagászatot és a matematikát.
És nagyon fejlett művészettel,
építészettel és a gazdasággal rendelkezett.
Természeti erőforrásokban gazdag föld,
hegyek között lezúduló ősi vízesések, amelyek a termékeny földeket tápláló
folyókat tartják életben.
Egy ország, amelynek sokszínűsége két világ egyesülésének az eredménye,
amelyek 500 évvel ezelőtt
itt olvadtak egybe.
Ezek a területek alkotják
a maja világ szívét.
Guatemala változatos növénynövényvilággal,
klímával, nyelvekkel,
ételekkel és állatvilággal büszkélkedhet.
Legnagyobb kincse a különböző népek keveredése,
és a bennük rejlő történetek…
A maja kultúra leszármazottai,
akik máig őrzik a hagyományokat,
a nyelvet és a kultúrát,
és az új népek leszármazottai, akik több mint 500 éve
érkeztek erre a földre.
Ugyanannak az országnak a lakói:
Ez itt Gautemala!
Büszke guatemalai vagyok,
hiszen tisztában vagyok vele, milyen gazdag ez az ország.
Guatemalában rengeteg erdő, hegy,
tó és folyó található.
Az országot egy 37 vulkánból álló
tűzövezet veszi körül.
A maják nem másztak fel a hegyekre,
mert istenként vagy istennőkként tisztelték őket.
Féltek tőlük, mert tudták, milyen hatalmuk van.
A maja kultúra fejlettsége még mindig okoz meglepetést.
Guatemala egy élő kultúra,
ahol egy apró területen
rengeteg csodával találkozhatunk.
Földi paradicsom.
Az ország, amely a maja kultúra
fejlettségéről és virágzásról
tanúskodó régészeti területeket őrzi.
El Mirador segít nekünk megérteni
a maják társadalmi, gazdasági
és politikai fejlettségét.
Lenyűgöző látni, hogy ez a civilizáció milyen fejlett volt.
A dzsungel mélye piramisokat, szobrokat
és egyedülálló építményeket rejt.
Guatemala egyik jellemzője,
hogy olyan erőforrásban gazdag, amelyből máshol kevés van:
a víz.
SEMUC CHAMPEY TERMÉSZETVÉDELMI TERÜLET
Semuc Champey,
vagy lefordítva,
„ahol a folyó a kövek alatt rejtőzik”,
egy kb. 300 méter hosszú
természetes mészkőképződmény
egy hatalmas trópusi erdőben.
Gyönyörű türkiz színű vize,
amely a sziklazuhatagok mentén halad,
túláradó szépsége,
és az őt övező természeti táj miatt
az egyik leglátogatottabb úti cél Guatemalában.
A Semuc Champey területén
egyszerűen megállt az idő,
és az Anyatermészet veszi át a hatalmat az érzékeink felett.
Guatemalát sűrű és gazdag növényzet borítja.
A trópusi erdőben időutazáson vehetünk részt,
és beléphetünk a maja világ szívébe.
TIKAL NEMZETI PARK
A maja civilizáció epicentruma, az amerikai prehispán kor
egyik legfejlettebb civilizációja, Guatemalában található.
Ez az egyik legjobban megmaradt maja város Guatemalában,
és a civilizáció egyik legnagyobb városi
és régészeti területe.
Több mint 300 építmény
található itt.
Végtelen erdőkkel övezve,
amelyek évszázadokon keresztül titokban tartották,
hogy egy olyan várost rejtenek,
amely a III. és az V. században
a politikai, katonai és gazdasági központja volt
a maja világnak.
Itt található a Tikal Nemzeti Park.
A térségben végzett kutatásokból kiderül,
hogy i. e. IV. században készültek ezek a munkák.
A város kapcsolatban állt a korszak más nagyvárosaival,
például Teotihuacannal,
amely a mai Mexikó területén található.
1979-ben UNESCO világörökségi helyszínnek nyilvánították
kulturális és természeti kincsei miatt.
ANTIGUA GUATEMALA
Guatemala, valamint Amerika többi részének történelme
hatalmas változásokon ment keresztül.
A XVI. századi spanyol hódítás után,
a ma Antigua Guatemala néven ismert város volt
az ország fővárosa
1541-től 1776-ig.
Az utcán végigsétálva az építészet és a hangulat
időutazásra hív minket.
Az őslakosok és az európai telepesek
különböző fejlődési folyamati egy új kultúra megszületéséhez vezettek,
új szokásokkal, de ugyanazzal a összetartozás-érzéssel,
hogy a föld, ahol élnek:
Guatemala.
Az elmúlt 500 évben
a népesség, az építészet és a szokások
különböző változásokon mentek keresztül,
amelyek az általunk ismert Guatemala megszületéséhez vezetett.
Antigua Guatemala az egyik legnépszerűbb
esküvői helyszín
elegáns történelmi műemlékeinek köszönhetően.
Ez a hihetetlen város
három olyan földrengést élt át, amelyek majdnem elpusztították.
Ekkor az ország politikai,
gazdasági és vallási irányítása egy olyan városba került át,
amely a mai napig a fővárosa:
Guatemalaváros.
GUATEMALAVÁROS
A spanyol hódítók
magukkal hozták a keresztény vallást is,
amely jelenleg is az ország uralkodó vallása.
Habár Guatemala 1985 óta szekuláris állam,
a legtöbb embernek ez a vallása.
Az ország egyik legfontosabb ünnepe a nagyhéten zajlik.
A nagyobb városok
különleges díszítést kapnak.
Régen, amikor a királyok végigvonultak az utcán,
az emberek zsákokat fogtak,
és az útra terítették őket, hogy a királyok és a királyi család
ne koszolják össze a lábukat.
Mint amikor Jézus Krisztus
Jeruzsálembe ment,
ruhákat, faágakat és virágokat terítettek le elé,
hogy azon sétáljon végig.
Így kezdődött a szőnyegkészítés Guatemalában.
A szőnyegek általában fűrészporból készülnek.
Vagy sokszínűre festett homokból.
Negyvenkét évvel ezelőtt kezdtünk el a családommal szőnyeget készíteni.
Nagyon egyszerűeket, mert tapasztalatlanok voltunk.
Tanulnunk, kutatnunk kellett,
és tapasztalt emberek segítségét kértük.
Mulandó művészet,
mert csak egy pillanatig tart.
Ha elhaladt a felvonulás, vége.
Ugyanazon a héten
Guatemala Krisztus passióját és feltámadását ünnepli,
ahol hívők százai vesznek részt a felvonuláson.
A felvonulási hintók megépítésétől
magáig a felvonulásig.
A felvonulás a hit kinyilatkoztatása.
A misztikum megőrzése miatt
a hintót nem láthatják
a felvonulás napjáig.
Ez egyfajta ajándék az embereknek.
A felvonulás nem csupán egy pillanatnyi esemény.
Lelki felékszülést igényel.
A felvonulás sokféle ember kultúrájának, hagyományának,
történelmének és szokásainak az egyvelege.
Guatemala nem csak maja kultúra.
Az országot a spanyolok gyarmatosították.
Ez tehát
a város saját hagyományainak a gyökere.
Almolonga 2000 méterrel a tengerszint felett fekszik
Quetzaltenango megyében,
ahol a hosszan elnyúló réteket
hatalmas hegyek övezik.
Itt folyik az ország fő mezőgazdasági tevékenysége.
Guatemala a bőség földje,
a régió éghajlati adottságai,
valamint a talaj gazdagsága és termékenysége miatt.
A guatemaliak által elfogyasztott ételek kb. 70%-a
családi gazdálkodásból származik,
ezért a hagyományoknak nagy szerepük van a mezőgazdaságban.
Nagyon érdekes
az országnak ez a területe,
ahol hatalmas zöldségek teremnek,
amelyek az átlagosnál sokkal nagyobbak.
1850 óta termesztenek itt kávét,
amely az egyik legfontosabb guatemalai termék.
A betakarítást gyakran kézzel végzik.
Santiago de Atitlánban
jól megmutatkozik az ország hagyományainak sokszínűsége.
A maja kultúra leszármazottai
azok a növények között dolgoznak, amelyeket a spanyol hódítás után
ismert meg az ország.
Először
csak a kávét gyűjtöttem be,
de aztán rájöttem, milyen jövedelmező.
Így elkezdtem termeszteni.
Így van ételünk, és iskolába járhatnak a gyerekek.
Ezt adta nekem a kávétermesztés.
Az itteni kávé nagyon jó minőségű,
mert a régiót körülvevő vulkánok és hegyek
egyedi ízt adnak
a kávébabnak.
A nagy Atitlán-tavat
ATITLÁN-TÓ
három vulkán veszi körül, amelyeket a három óriásként is emlegetnek.
Tolimán, San Pedro,
és aminek a nevét a tó is viseli.
Vízforrásként szolgál
a tó körül elhelyezkedő, mezőgazdasággal foglalkozó falvakban.
A tó körüli falvaknak megvannak a saját jellegzetességeik,
amelyek egyedivé teszik őket.
San Juan La Laguna, az egyik gyönyörű falu,
a festészetéről, iparművészetéről és szöveteiről híres.
Vannak ültetvényei is,
ahol több ezer éve termesztenek.
A maják leginkább kukoricát termesztenek.
A kultúrájuk szerint
az emberiség kukoricából született meg.
A maja naptár megmutatja, hogy mikor jó ültetni,
és mikor nem, vagy mikor a legjobb előkészíteni a talajt.
Így amikor megérkezik az esős idő,
mindegy melyik hónapban,
előkészítjük a talajt.
Azt mondják, hogy amikor Guatemalát meghódították,
a maják szétszóródtak.
De ez nem igaz. Elvegyültek.
Ezért folytatjuk most is a szokásokat és hagyományokat.
Négy szín van.
Ez is a maja naptárhoz
kapcsolódik. A négy égtáj irányít minket.
Az őslakosok kultúrája szerint
naponta háromszor kell kukoricát fogyasztani:
reggel, délben és vacsoránál.
Guatemalát sűrű erdő borítja,
amelyet az elmúlt években védettnek nyilvánítottak, és regeneráltak.
Guatemala zöld trópusi erdőit
hatalmas folyók szelik át.
Több ezer növény- és állatfaja van,
például orchideák.
A dzsungelben iguánokkal találkozhatunk,
akik táplálkozás közben növénynek álcázzák magukat.
Fára mászó hüllők, akik zsákmány után kutatnak.
Vagy csörgőkígyók,
akik a farkuk hegyével kiadott hangról kapták a nevüket.
Az erdőben halodermák is vannak.
Olyan mérgező gyíkfaj, amely Közép-Amerikában
csak Guatemalában található meg.
A guatemalai erdők nem csak gyíkok és kígyók otthona.
Több száz madár,
vagy az erdőt keresztülszelő majmok lakják a sok millió fa tetejét.
GUATEMALAVÁROS
A fővárosban, Guatemalavárosban,
találkozik a modernitás és a gyarmati idők,
és több mint négy és fél millió embernek ad otthont,
akik az ország központjában élnek.
Ezekben a hegyekben,
különösen a Tárna-hegység környékén
még mindig vannak jáde bányászok.
A jádekő volt a maják legértékesebb drágaköve.
Még az aranynál is értékesebb volt.
Rendkívüli keménységének köszönhetően szinte örökéletű.
Ezért a maják számára
a kő az örökkévalóságot, a halhatatlanságot, az életet,
a termékenységet és a hatalmat jelentette.
A jáde volt a fő alkotóeleme
a maja őseink által viselt ékszereknek.
Minden felfedezett sírban,
ha nem is az összesben,
a maradványokat és tetemeket
csodálatos jádenyakékekkel díszítették.
A jáde nagyon értékes volt számukra.
Vannak, akik olvasni tudnak a kő felszínéből.
Alapos tudással és sok tapasztalattal rendelkeznek,
és felismerik, milyen fajta jáde van
egy nagyobb kőben.
Jelenleg sok művész van.
Mindenki különböző mértékben kreatív és innovatív.
QUIRIGUÁ RÉGÉSZETI TERÜLET
A Quiriguá régészeti és romterületét
egykor az ókori maja civilizáció lakta.
Körülbelül három négyzetkilométer a területe,
és UNESCO Világörökségnek nyilvánították.
A város időszámításunk után pár évszázaddal virágzott leginkább,
és a város főleg monumentális szobrairól,
más néven a sztélékről híres.
Némelyikük több mint tíz méter magas is lehet.
TAKALIK ABAJ NEMZETI PARK
Guatemala teljes területén
találhatunk fontos helyszíneket.
Takalik Abaj
például több mint 20 éven át
virágzott.
Az ásatások során előkerült régészeti leletek alapján
ez az egyik legnagyobb, faragott emlékművekkel rendelkező hely
a Csendes-óceán guatemalai partjainál.
IXIMCHÉ RÉGÉSZETI HELYSZÍN
A maja falvak nem egy egységes kormány alatt működtek.
Autonóm falvak voltak,
és időnként meg kellett küzdeniük a hatalomért vagy a területért.
Iximché városa volt
a Kaqchikel Királyság fővárosa,
1470-től 1527-ig,
amikor aztán elhagyatottá vált.
Az ilyen helyeknek köszönhetően
ismerjük a maja civilizáció
összetett kultúráját,
és főként a politikai rendszerét.
Habár a spanyol hódítás célja
a kereszténység terjesztése volt a maja falvakban,
ez nem mindig sikerült.
Sok esetben
egy kevert vallás jött létre,
ahol a keresztény szertartásokat és szokásokat
a maják ősi rítusaival ötvözték.
Ezt a kevert hitet
számos szakértő vallási szinkretizmusnak nevezi.
Évszázadokon át a szellemi vezetőket tisztelték az emberek,
mint bölcseket,
akik jól imerték a természet egészét,
meggyógyították az élőlényeket,
és gondoskodtak róluk.
Ép testben ép lélek.
Új nap virradt, dicsértessék a Teremtő!
CHICABAL-VULKÁN ÉS -TÓ
A Chicabal-vulkán és -tó egy különleges hely.
A kráterében egy erdővel körülvett, gyönyörű, smaragdzöld tó
csodálható meg.
A helyi kultúra szerint
a vulkánt és a tavat naguálok, azaz olyan spirituális lények őrzik,
akik születésüktől fogva védik az embereket.
Bizonyos kultúrák számára ez a hely még most is
rítusok helyszíne,
ezért tilos belemenni a vízbe.
A legenda szerint a tó máshol volt,
de amikor védtelen maradt,
elmenekült, és a vulkán kráterében rejtőzött el.
Szinte mindennap, délben, különös jelenségnek lehetünk tanúi:
a krátert sűrű köd borítja,
és amint eléri a vízfelszínt, felszáll a kráterből.
Az ország gazdaságának kulcsfontosságú terméke a kakaó.
Évmilliókkal korábban is jelentősége volt már.
A maja kultúra ételeket és italokat készített belőle.
Volt, hogy pénznemként is használták.
A kakaó azonban azért olyan fontos,
mert a csokoládé alapja.
IZABAL MEGYE
Az Izabal-tó Guatemala keleti részén található.
Az egyik torkolatában
a San Felipe de Lara kastély található.
A gyarmati időkből ránk maradt lenyűgöző erőd,
amely vámközpontként, katonai bázisként
és a gyarmati időkben még börtönként is üzemelt.
Tizenkilenc ágyúja volt,
rengeteg raktárhelyisége, ahol azokat a termékeket tárolták,
amelyekkel Spanyolország és Guatemala egymás között kereskedett.
A Rio Dulce Nemzeti Park
egy védett terület, amely az Izabal-tóval szomszédos folyó körül található.
A folyó létfontosságú Guatemalának,
mivel a Karib-tengerbe torkollik.
MANUEL CHUB CHUB
A Természetvédelmi területek nemzeti tanácsának parkőre vagyok.
Az a feladatom, hogy megvédjem és megóvjam a természeti erőforrásainkat.
A Rio Dulce Nemztei Park 3000 hektárnyi területen terül el,
és ugyanannyi vizes területe van, mint szárazföldje.
Felváltva dolgozunk,
egyik nap a szárazföldi részen, másik nap a vízen járőrözünk.
Tizenhat kilométeren keresztül
a folyó fokozatosan egyre keskenyebb lesz,
és kalandossá válik a táj.
Ötven méteres mészkőfalak magasodnak
a folyó két oldalán,
sűrű növényzetű kanyont formálva.
Fontos, hogy tudatosan cselekedjünk, és másképp kezeljük a vizet,
mivel függünk tőle.
Guatemala városai és apró falvai
a természet mintáját követve
kapcsolódnak egymáshoz az utakon és ösvényeken keresztül,
ahol új dolgokat fedezhetünk fel.
Chichicastenangóban főleg kicsék élnek,
akik egy maja nyelvet beszélő népcsoport.
Egyik látványossága a temető,
amely valószínűleg a világ egyik legszínesebb temetője.
SANTO TOMÁS CHICHICASTENANGO
Chichicastenango az utcai árusairól is híres,
akiknél mindenféle gyümölcs és tenger gyümölcse kapható.
Híres receptjeiket
a legősibb maja kultúra
és a különböző régiók
hagyományos ételei ötvözésével állítják össze.
A guatemalai konyha
két nagyszerű kultúra egybeolvadását jelenti.
ERIKA ESTRADA
Egyrészt a maja kultúrát formáló,
különböző népcsoportoktól örökölt hatások és hagyományok,
másrészt pedig a spanyol konyha hatása,
amely a XVI. században szivárgott be.
A guatemalai föld gyümölcse
határozza meg az ország kulináris kultúráját.
llyen a Pepián,
a hagyományos helyi étel.
Lehorgonyzunk itt,
És hozzánk hasonló garinagukat keresünk
ÜDVÖZÖLJÜK A HÁROM GARIFUNA ÉTTEREMÉBEN
Habár Guatemala elsődleges kulináris kultúrája
a maja és a spanyol kultúra egyesülése,
más népek is hozzáadtak, illetve kifejlesztettek
egyéb olyan ételeket, amelyek a mai napig
hagyományos ételeknek tekinthetők.
A tapadót például
az afrikai bevándorlók készítették.
A gasztronómián keresztül
őrizzük meg a garifunai kultúrát.
Livingstonban
a tapado a leghagyományosabb és legjellemzőbb étel a mai napig.
Guatemala az egyik olyan közép-amerikai ország,
amelyet keleten a Karib-tenger,
nyugaton a Csendes-óceán határol.
Sok édesvíztározója van
a folyókban és a tavakban.
A víz ad helyet sok sportnak is,
például a sporthorgászatnak,
amelyben Guatemala kiemelkedő a közép-amerikai országok között.
Az óceán vize
csodálatos partokat alakított ki
több kilométer hosszan a trópusi partokon.
EL PAREDÓN
Közép-Amerika hagyományos itala a rum.
Az ország klímája
ideális a cukornádtermesztéshez,
amelyből a melaszt eltávolítva készül a rum.
A guatemalai az egyik legjobb rum a világon,
és fontos része az ország kultúrájának
és gasztronómiájának.
Olyan cukornádat használunk, amelyet 100–150 méterrel
a tengerszint felett termesztenek.
A talaj tuljadonságai miatt
a cukornád megfelelő mennyiségű cukrot tartalmaz a rumkészítéshez.
Itt érlelődik.
A rum Guatemala szimbóluma.
Az alkoholos italok már régóta
az ország gasztronómiájának részei.
COBÁN
A kisebb domborulatok és a nagy hegyek vidékére
számos falu és város települt,
amelyek az eredetüket és virágzásukat tekintve
különböző történeteket rejtenek magukban.
Cobán, egy kisváros, is ebben a régióban található,
ahol sok német család telepedett le
a XIX. század végén,
amikor a kormány támogatásokkal ösztönözte
az ország ezen részének benépesítését.
A spanyol hódítás előtti világ,
az új korszak után született új városok,
a falvak és kisvárosok, amelyek ma ezt az egyesülést tükrözik,
ma kb. 15 millió guatemalai otthona.
Quetzaltenango egy gyönyörű város, amely oktatásáról híres.
Itt található az egyik legtöbb oktatási központ
a környékbeli falvak diákjai számára.
920 ezer ember lakja,
és a város ókori templomokkal,
katedrálisokkal és bazilikákkal büszkélkedhet.
ACATENANGO-VULKÁN
Apám volt az egyik első ember,
aki teljesítette az Aconcagua expedíciót. Az első Közép-Amerikai 1965-ben.
Évekkel a mászás után
a guatemalai kormány szervezett egy expedíciót
1977-ben.
Ilyen környezetben nőttem fel.
Amikor az első kisebb vulkánt megmásztam,
az első hegyet,
egy hátizsákban vittek.
Ötéves voltam, és a Cerro de Oro hegy volt az.
Amikor 15 éves lettem,
már tudtam, mire akarom felhasználni
a bennem rejlő erőt, amikor felnövök.
A természetben a csendet szeretem a legjobban.
Minél csendesebb, annál jobb.
Hozzá vagyunk szokva,
hogy pörögnek az események,
a zajos, folyton mozgásban lévő élethez.
A hegyekben viszont békét lelünk,
és eltávolodunk minden mástól.
A maják nem mászták meg a hegyeket, mert istenként tisztelték őket.
Féltek tőlük, mert tudták, milyen hatalmuk van az isteneknek.
Guatemala az úgynevezett tűzövezetben terül el,
amely körülöleli a Csendes-óceánnal határos szinte összes országot.
Harminchét vulkánjával ő tartja a világrekordot.
Vannak aktív vulkánjai,
amelyekből gyakran vastag füstfelhők,
hamu és láva tör ki.
Ez az egész régió az,
ahol a világon a legtöbb szeizmikus tevékenység figyelhető meg.
A Petén megye Guatemala legnagyobb megyéje.
Területének legnagyobb részét erdő és víz fedi.
A megye fővárosa Flores.
A spanyolok által meghódított szigetet
elhagyták, majd újjáépítették.
FLORES-SZIGET
Ha belépünk az erdőbe,
gyönyörű tájak,
és a maja világ kiváló állapotban megmaradt
kincsei tárulnak elénk.
Vannak olyanok, amelyeket még fel sem fedeztek.
Ez a csodálatos vízesés a Salto de Chilascó nevet viseli,
Baja Verapazban található,
és Közép-Amerika legmagasabb vízesése.
Százharminc méter magas.
Egyik állat sem hasonlítható Guatemala nemzeti madarához,
amely a köderdőben él.
Nagyon nehéz megtalálni őket.
Gyönyörű színei vannak,
és 65 cm-es farok díszíti.
A quetzal nemzeti büszkeség,
az ország zászlaján, címerén
és pénzén is megjelenik.
A guatemalai erdőkben él
Amerika legnagyobb macskaféléje.
A jaguár a harmadik legnagyobb macskaféle a világon,
az oroszlán és tigris előzi meg.
A maják a jaguárt a hatalom szimbólumának tekintették.
Ezért azok az emberek, akik jaguárszőrmét hordtak,
a társadalom fontos és nagy hatalmú emberei voltak.
A jaguár szinte minden maja szobron és festményen megjelenik.
Peténtől északra van egy város,
amely ennek a kiterjedt guatemalai megyének
a fővárosa volt.
YAXHÁ NEMZETI PARK
Yaxhá városa.
Egy olyan központ, amely szoros kapcsolatot ápol Belize-zel
és Dél-Mexikóval.
A város jelenleg
a maja világ legszigorúbb titkát őrzi.
Talán az egyik legszebb és legcsodálatosabb helyszín.
Az erdőn át vezető
több mint nap két nap séta után
az egyik leglenyűgözőbb
és legelképesztőbb maja város tárul elénk,
amit eddig felfedeztek.
EL MIRADOR
A várost i. e. 800-ban építették,
és az erdő mélyén, pár évvel ezelőttig, titokban maradt.
Az első expedíciók 1930. körül indultak.
A La Danta piramist
egy 600 m hosszú és 300 m széles emelvényre építették,
ahol három másik emelvény
és egy templom áll a felső részen.
Ebben a városban található Amerika második legmagasabb piramisa is.
A La Danta piramis
a legnagyobb maják által alkotott építmény.
A maják társadalmi, gazdasági és politikai fejlettségének jele.
Úgy tűnik, El Mirador volt az összetett társadalom gyökere.
Innen indult a gazdaság nagy mértékű fejlődése.
Az építményt ma sem könnyű megközelíteni.
Egy jelentős részét még mindig
a környéket az évszázadok alatt
benőtt növényzet borítja.
Sokféleképpen eljuthatunk egy ország szívéhez.
Csodás utakat járhatunk be.
Békével,
természettel övezve…
Olyan tájak, amelyek az emberi lét legtisztább állapotába visznek el minket.
Sokféleképpen eljuthatunk Guatemala szívébe.
A barátságos embereken keresztül.
A kultúráján keresztül.
És a hagyományain keresztül.
És a csodálatos természetén keresztül.
A múlt emlékét
és örökségét máig megőrizve
nemcsak elámít, de tanít is minket.
Ezeket a földeket lakta
a Föld minden idők egyik legfejlettebb civilizációja.
A civilizáció, amely itt élt,
és a népesség virágzásának az alapját adta.
Mindegyikükben tovább él
a maja világ szíve.
Fordította: Sleisz Judit